*Kitos reikšmės – Savaitė (reikšmės).*
**Savaitė** – laiko periodas, ilgesnis nei diena ir trumpesnis nei mėnuo. Šiuolaikiniuose kalendoriuose, taip pat ir Grigaliaus kalendoriuje, savaitė yra lygi 7 dienoms. Skirtingai nei kiti laiko periodai, savaitė tiesiogiai astronomiškai nėra pagrįsta, tačiau gana plačiai naudojama.

Žinoma, jog babiloniečiai turėjo fiksuotą septynių dienų savaitę prieš maždaug nei 4000 metų, kurios ilgis tikriausiai rėmėsi 28 dienų mėnesio dalinimu į keturias dalis. Dėl europiečių vykdytos kolonizacijos ir vėlesnės globalizacijos 7 dienų savaitė pradėta taikyti visame pasaulyje, netgi tokiose kultūrose, kur anksčiau tokio laiko matavimo vieneto nebuvo.

Vėliau ir to paties regiono tauta žydai sukūrusi Bibliją turėjo septynių dienų savaites, minima garsioji biblijinė pasaulio sukūrimo istorija, pagal kurią Dievas sukūrė pasaulį per šešias dienas, o septintąją ilsėjosi.

Kitas septynių dienų paaiškinimas – iš Žemės plika akim matomi 7 šviesuliai (Saulė, Mėnulis ir penkios planetos), minimos babiloniečių.

Į europiečių kalendorių savaitė pateko Romos imperijai tapus krikščioniškai.

Žodžio kilmė
------------

Manoma, kad žodis kilęs nuo žydiško žodžio *šabaš* (prūsų *sawaīti*, per lenkų *sobota* ir graikų *σάββατον*), reiškiančio šeštadienis. Tačiau yra versijų, siejančių žodžio raidą su senesnėmis kalbomis, kurios esmė – *sa-* traktuojamas kaip senasis priešdėlis, atitinkantis dabartinį *są-*, o pagrindinė šaknis esanti *vait-*.

Savaitės dienos
---------------

Įvairiose kalbose savaitės dienų pavadinimai yra skirtingos kilmės.
Romėniškuose pavadinimuose naudoti šviesulių vardai, šiuos pavadinimus vėliau perėmė prancūzų, ispanų, kitos kalbos.
Skandinavai naudojo savo dievų vardus, šį vardinimą dalinai perėmė anglai.

|  |  |  |
| --- | --- | --- |
| **Diena** | **Kitomis kalbomis** | **Reikšmė** |
| Pirmadienis | pranc. *Lundi*, angl. *Monday* | romėnams reiškė 'Mėnulio dieną' |
| Antradienis | pranc. *Mardi*, angl. *Tuesday* | romėnams – Marso diena, skandinavamas – dievo Tyro diena |
| Trečiadienis | pranc. *Mercredi*, angl. *Wednesday* | romėnams – Merkurijaus diena, skandinavamas – dievo Vodano arba Odino diena |
| Ketvirtadienis | pranc. *Jeudi*, angl. *Thursday* | romėnams – Jupiterio diena, skandinavamas – dievo Toro diena |
| Penktadienis | pranc. *Vendredi*, angl. *Friday* | romėnams – Veneros diena, skandinavamas – dievo Freiro ar deivės Frėjos diena |
| Šeštadienis | pranc. *Samedi*, angl. *Saturday* | romėnams, anglams – Saturno diena |
| Sekmadienis | pranc. *Dimanche*, angl. *Sunday* | romėnams, anglams – Saulės diena |

Kai kuriose šalyse savaitės pradžia laikomas pirmadienis, kitose – sekmadienis. Tačiau ir pastarosiose darbo savaitė trunka nuo pirmadienio iki penktadienio.

Sekmadienį savaitė prasidėdavo senovės Egipte, šios tradiciją nuo senovės laikosi ir žydai. Dėl šios priežasties arabų, graikų, hebrajų ir portugalų kalbose žodžio „pirmadienis" reikšmė yra „antra diena". Mūsų laikais savaitė nuo sekmadienio skaičiuojama JAV, Filipinuose, Kanadoje.

Pirmadienis yra pirma savaitės diena Europoje, Pietų Amerikoje, kitose pasaulio dalyse. Tokia savaitės forma yra formalizuota ISO 8601 standarte.

Literatūra
----------

1. 1 2  Iliustruotas mokslas. Nr 11. 2008. 5 p.
2. ↑
3. ↑

  

v • a • r **Savaitės dienos** 

Pirmadienis · Antradienis · Trečiadienis · Ketvirtadienis · Penktadienis · Šeštadienis · Sekmadienis

Vikižodynas